### Beslutning

Følgende blev valgt:

Ove Østergaard (O), Ida Jensen (I).

Afbud: Ida Jensen (Stedfortræder: Carla Andreasen)

### Sagsfremstilling

## Resume og sagens baggrund

Indstilling af 2 medlemmer til Vurderingsankenævn Vestsjælland for perioden 1. juli 2026 - 30. juni 2030.

Det er ikke et krav, at de indstillede er medlemmer af Kommunalbestyrelsen, men de skal bl.a.

* være valgbare til Kommunalbestyrelsen
* opfylde habilitets- og decorumkrav, bl.a. at de skal have indgivet selvangivelse og overholdt afdragsordninger om restancer til det offentlige, ligesom de ikke må være medlem af f.eks. Skatterådet
* have teoretisk eller praktisk kendskab til ejendomsvurdering.

## Indstillinger

Kommunaldirektøren indstiller, at 2 medlemmer indstilles til Vurderingsankenævn Vestsjælland for perioden 1. juli 2026- 30. juni 2030.

## Behandling

Kommunalbestyrelsen.

## Sagsfremstilling

Vurderingsankenævnene afgør klager over told- og skatteforvaltningens afgørelser efter:

1) Lov om vurdering af landets faste ejendomme.

2) Ejendomsavancebeskatningslovens § 8, stk. 1, nr. 3.

Skatteministeren udpeger de indstillede medlemmer og suppleanter.

Lovgrundlaget er Skatteforvaltningsloven § 8, stk. 4.

## Økonomiske konsekvenser

Ingen bevillingsmæssige konsekvenser.